Justas Tolvaišis

Justas Tolvaišis (1954 m. rugpjūčio 31 d. Vabalninke, Biržų raj. – 2008 m. liepos 30 d. Kaune) – Lietuvos dailininkas grafikas, knygų iliustratorius, lietuviškų pinigų talonų ir litų autorius.

 Biografija 
1978 m. baigė Valstybinį dailės institutą (dab. Vilniaus dailės akademija, VDA), įgijo grafiko specialybę.

1981–1985 m. dirbo Kauno Juozo Naujalio meno mokykloje, 1991 m. Valstybinio dailės instituto Kauno pramoninės dailės fakultete, 1992–1993 m. VDA Kauno dailės institute.

Lietuvos karališkosios bajorų sąjungos narys. Žuvo gaisro metu savo studijoje Žaliakalnyje, Vaisių gatvėje. Palaidotas Panemunės kapinėse.

 Kūryba 
Pirmųjų atgavusios nepriklausomybę Lietuvos Respublikos pinigų – 1991 m. pavyzdžio 50 ir 100 talonų http://www.pinigai.lt/talonai/1991/ bei 1993 m.http://www.pinigai.lt/litu_banknotai/1993/ ir 1997 m.http://www.lb.lt/lt/banknotai/banknotai_20_litu.html  pavyzdžio 20 litų banknoto autorius. Už 1993 m. banknoto projektą iš valstybės gavo 2000 talonų honoraro (konvertavus – 20 Lt).http://www.kamane.lt/lt/naujienos/daile/dnaujiena629

Iliustravo knygas: Romualdo Neimanto „Gintaro kelias“ (1985 m.), lietuvių liaudies pasakų rinkinys „Stebuklingas žodis“ (1985 m.), Sigito Gedos „Kurdų sakmės“ (1987 m.), Vytauto Rašicko „Zuika padūkėlis“ (1987 m.), Lietuvių kalbos frazeologinis žodynas (1989 m.), Antano Tylos „Lietuvos didieji kunigaikščiai“ (1995 m.).

Sukūrė batikos technika atliktų dekoratyvinių pano, plakatų, bukletų, lino raižinių, ofortų.

 Įvertinimas 
1990 m. XXII Baltijos respublikų ir Baltarusijos knygos meno konkurso trečiojo laipsnio diplomas ir Lietuvos knygos meno konkurso pirmojo laipsnio diplomas už etnologės Pranės Dundulienės knygos „Duona lietuvių buityje ir papročiuose“ iliustravimą ir meninį apipavidalinimą.http://www.kamane.lt/lt/aukso_fondas/dailininku_apdovanojimai 

 Šaltiniai 

Kategorija:Lietuvos grafikai
Kategorija:Lietuvos iliustratoriai